
Oferă onor. sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatoare şi sapone alesc, 
briliantine, superbe colorante pentru păr, diferite loţiuni, apã de colonia, de 
lavande, de verveine şi portugal, etc., ape şi pomezi de 4uinquina parfumate, 
Capilarine, col-cream de la princesse şi comestice higienice, piepţini fini, 
Odol, perii, paste pentru dinţi, thermometre pentru baie și diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea și cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi li- 
monade, romuri şi cognacuri, esențe pentru conserve alimentare, Sifoane cu 
cari se prepară ape gazoase, alcool și sistematice maşine pentru spirt dena- 
turat, ape minerale şi diferite săruri pentru băi, cum și prafuri «Zackerlin», 
carboral, borax, acid boric, naftalină ieftină, bicarbonat de sodiu, salol și chi- 
nine, etc. Aniline şi culori, aparate, accesorii şi gata soluţiuni, băi, pentru 
fotografie. Uleiuri și grăsimi minerale, parafină, benzină şi vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muştaruri, precum şi felurite uleiuri vegetale şi animale, ca : unt 
de cocos, de in, de ricin şi amigdale şi curat uleiu din ficat de morun pentru 
cura de iearnă, etc. 

Multe specialităţi farmaceutice române, franceze şi germane, precum: bu: 
giie, balsamuri pentru viaţă, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, so: 
luţiuni, siropuri şi vinuri medicamentoase care, prin rolul ce indeplinesc 
unele de a fi atiseptice şi desinfectante iar altele nutritive și intăritoare, sunt 
preparate cu scopul de a fi întrebuințate la vindecarea, suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia și slăbiciunea generală. 

Bogat asortiment de cnuciucărle şi pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentisticai. 
ca : vată şi tifoane, guthapercha şi muşamale impermeabile, tuburi de cau- 
ciuc, canulo, injectoare și sistematice irigatoare pentru Moașe și Lehuse, pompe 
trage-lapte şi biberoane, ploşti şi lighiane de porțelan, specule, aţă de mă- 
tase şi ace, siringi, sonde, aparate inhalatoare, bandage şi cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi: 
male cum şi alte utensile și accesorii de sticlă, aluminiu, platină, faianţă şi 
porcelan, ochelari, foarfeci gi clești, ete. 

La cerere, expediază în orice parte a Tãrei, contra ramburs, prompt şi cu 
prețurile cele mai ieiţine, ori şi ce fel de mărfuri din această branşă. 

O A egreşit, în anul acesta ziua de 10 Maiu ne găsește 
“JI întro stare sufletească neobișnuită. După nenoro- 

9 cirea care a sguduit adânc liniștea țării, orice Ro- 

“Ù” mûn cu dor de patria sa priveşte cu îngrijorare eve- 
nimentele ce se desfășoară ca să vază reintemeindu-se din 
ce în ce mai puternic încrederea și dragostea între toți 
fiii neamului. 

Orășenii ca și sătenii trebuie să ştie că siguranța şi buna 
lor stare atârnă nu numai de silințele ce fiecare își va da 
pentru bunul mers al afacerilor sale particulare, ci și de 
chipul cum fiecare se va gândi la interesele obștești. Mer- 
sul temeinic și sigur al statului va fi chezășia liniștei și pă- 
cii fiecăruia în particular. 

Pentru această idee, ziua de 10 Maiu este bine venită 
spre a da prilej tuturor nu numai să serbeze amintirea unor 
momente inălțătoare din trecut, ci încă să vază datoria lor 


prezentă și viitoare. 


f. 

Majestatea Sa Regina României. 

Zi a întemeierii Domniei principelui Carol, zi a procla- 
mării neatârnării noastre, zi a încoronării primului nostru 
Rege, ziua de 10 Maiu este un program întreg de activi- 
tate națională. 

Pentru ca aceste fapte să se fi putut indeplini, a fost ne- 
voie de lupte grele și de jertfe de tot felul. Părinţii noștri 
și-au făcut datoria. Dar străduințele lor nu pot fi pentru 
noi ca economiile unui părinte strângător pe cari un fiu 
nepăsător să le risipească. Generaţia de azi e silită să fie 
la înălțimea generaţiilor trecute și moştenirea lăsată de 
ele nu numai cată să fie păzită neatinsă, dar încă să fie 
crescută. : 

Când M. S. Regele a hotărit să pună ca deviză a or- 
dinului «Coroanei României» aceste cuvinte Pr zoi înșine, 
El a voit să spună pe de o parte că așă a putut popo- 
rul român să treacă prin atâtea valuri de nevoi ce sau 
abătut peste capul lui, dar pe de alta a țintit să dea pen- 
tru viitor această indrumare că și de acum înainte numai 
prin noi înșine vom puteă să trăim și să propășim. 

Să serbăm dar și anul acesta ziua de 10 Maiu. 

Dacă în 1006 am sărbătorit-o cu bucurie și veselie, acum 
so prăznuim cu pietate ca pe o zi sfântă. 

De trei ori sfântă zi, căci ea insemnează statornicia față 
de nesiguranța trecutului, însemnează ridicarea încrederii 
în sine a poporului după două veacuri de umilință, însem- 
nează intrarea în mijlocul statelor civilizate ale Europei. 

Să ne îndreptăm deci cu toții privirile la Acela care ìn- 
trupează aceste fapte în persoana Sa și inconjurând tronut 
cu dragostea. noastră, să ne legăm a inchină țării toată 
murca și silințele noastre. lar dacă răni adânci s'au arătat 
in trupul nostru social, să fim noi în de noi medicul care 
le vindecă şi în puterea noastră de viață, în înțelepciunea 
și buna chibzuinţă a tuturor să găsim nu numai leacul ui- 
tării, dar și balsamul întăririi viitoare. 


Redacțiunea. 

— Adu-ţi aminte de pâinea și sarea ce ai mân- 
cat dela cel ce te-a ajutat şi nu o uită în veci. 

Cuvântarea d-lui lon Kalinderu, președinte al Academie Române, in 
ședința solemnă dela 18 Aprilie 1907, 


Onorati Colegi, 


E prima dată când suntem chemaţi a proclamă premiile în şe- 
dinţă publică solemnă. 

Aceasta o facem potrivit articolului 17 din noul regulament, 
care prevede ca odată cu proclamarea premiilor acordate, să se 
citească în şedinţă și rapoartele speciale asupra tuturor opere- 
lor premiate. 

Proclamarea premiilor în acest mod nu e o inovațiune, căci 
a existat şi în vechile dispoziţiuni. Ea fiinţează de multă vreme 
la instituţiile analoage din alte părţi, şi are de scop să deâ o 
solemnitate decernării recompenselor şi un imbold mai mult la 
izbândă mai departe. A 

Aflându-mă la sfârşitul misiunii mele de preşedinte, simt în 
momentele acestea un sentiment de regret, ca să nu zic de tris- 
teţă, sentimentul despărțirii de o sarcină scumpă inimii, pe care 
l-au simţit toţi colegii ce au avut parte să ocupe scaunul pre- 
zidenţial în această incintă. 

Am însă mângâerea că mi-a fost dat să prezidez în anul jubi- 
lar, în care ţara întreagă s'a bucurat de împlinirea a 40 de ani 
de domnie fericită şi rodnică a M. S. Regelui. La aceste serbări 
naţionale, Academia a luat parte cu toată însufleţirea ce i-o dau 
sentimentele sale pentru Suveran şi Dinastie, într'un an, când 
împliniă și ea patru decenii de activitate pe ogorul culturei ro- 
mâne. 

Asemenea mă bucur că pot prezidă şedinţa de azi, şi că trei 
ani dearândul am avut onoare să conduc întrunirile şi lucrările 
Academiei, care e călăuzită numai de dorinţa de a servi cât mai 
bine patria. 

In acest răstimp am avut fericitul prilej să pot pătrunde toată 
activitatea noastră, atât de variată şi privitoare la întreaga viaţă 
românească : literară, științifică şi artistică. Am mai putut să 
mă încredinţez, mai mult decât o puteam face ca simplu mem- 
bru, că Academia contribue atât direct la progresul nostru cul- 
tural, cât și indirect, prin premiile ce acordă în fiecare an, ca şi 
prin publicarea, în Anale sau în cărţi deosebite, a lucărilor eru- 
diților şi tinerilor noştri talentaţi. 

Prin exemplul ce dă, prin tendinţa ce caută să imprime unei 
munci intelectuale, îndreptată numai spre adevăr, spre frumos 
şi spre tot ce este folositor, Academia pune temelia dezvoltării 
noastre viitoare şi îşi face din plin chemarea ei. 

Astfel îndrumată şi susținută fără şovăire, activitatea noastră 
corespunde năzuinţei naţionale şi dorinţei generoşilor testatori 
şi donatori, care ne-au lăsat avutul lor pentru înălțarea litere- 
lor şi ştiinţelor române. 

Ea corespunde neîndois şi intenţiunilor Inaltului nostru Protec- 
tor şi Preşedinte onorar, M. S. Regelui, care ne-a învrednicit în 

nenumătate rânduri cu sprijinul Său şi ne-a cinstit fără încetare 
cu colaborarea şi cu luminatele Sale îndemnuri. 

Pentru înalta bunavoinţă la care ne-a făcut părtaşi, îmi per- 
mit a transmite Maiestăţei Sale adânca noastră recunoştinţă, îm- 
preună cu urările cele mai vii, ca Pronia să reverse încă mulţi, 
mulţi ani, binefacerile sale asupra M. S. Regelui, asupra M. S. 
Reginei, asupra întegei noastre Familii Domnitoare'! 

In ziua când proclamăm premiile, eare provin în mare parte 
din daruri, cuvine-se să ne purtăm gândul către binefăcătorii 
cari le-au urzit, către aceia care pătrunşi de datoriile lor, ca 
oamenii şi ca buni Români, au închinat parte, sau poate chiar 
tot rodul muncii lor, Academiei Române, cea d'intâiu şi mai 
înaltă instituţie de cultură română! 

Fie-le dar memoria binecuvântată acum şi totdeauna! Fie ca 
cei din timpul de faţă, ca şi cei viitori, să se încălzească de no- 
bilele lor sentimente ! 

Iar ca vrednică recunoştinţă, fie ca cei cari primese premiile 
să le privească mai mult ca un îndemn la continuarea studiilor 
cu şi mai multă dragoste de adevăr şi de lumină, spre mărirea 
ţării, spre desăvârşirea binelui general! 

Asemenea fac urări ca cei laureați să servească altora de pildă, 
iar cei cari nau putut izbuti să nu se descurajeze, căci o ne- 
izbândă poate învioră puterile tot atât de mult ca şi o victorie! 


Onorați Colegi, 


Inainte de a trece la enunţarea premiilor, ţin să amintesc că 
decernarea lor s'a făcut pentru întâia dată conform dispoziţiu- 
nilor din noul regulament. După acestea, premiile Eliade-Rădu- 
lescu, Lazăr şi Adamachi se acordă deadreptul de către Secţiile 
respective, iar celelalte de plen, care votează asupra lucrărilor 
propuse de secţiuni. 

In anul acesta am încuviinţat următoarele premii: 

1) Premiul Eliade-Ridulescu, de 5.000 lei, pentru o scriere de 
literatură sau de filologie, care se va judecă mai meritorie din- 
tre cele publicate dela 1 Noemvrie 1904 până la 31 Octomvrie 
1906. 

2) Premiul Adamachi, de 5.000 lei, divizibil, pentru scrieri isto- 
rice, economice, juridice, filozofice, apărute dela 1 Noemvrie 1905 
până la 31 Octomvrie 1906. 

3) Premiul Asociaţiunei Craiovene pentru dezvoltarea învăţămân- 
tului public, de 1.500 lei, destinat celei mai bune cărţi didactice 
în limba română, dintre cele tipărite dela 1 Noemvrie 1902 până 
la 81 Octomvrie 1906. 

A mai fost premial Năstarel, de 4.000 lei, pentru orice carte 
scrisă în limba română, cu conţinut de orice natură, care se va 
judecă mai meritorie printre cele publicate dela 1 Noemvrie 1905 
până la 31 Octomvrie 1906. 

La acest premiu s'au prezentat 38 de scrieri, cari s'au distri- 
buit spre cercetare Secţiunilor, după cuprinsul lor. Fiecare Sec- 
ţiune a recomandat apoi plenului câte o operă care a găsit-o 
mai meritorie, dar la votare n'a întrunit nici una majoritatea de 
voturi prevăzute de Statute, aşă că premiul a trebuit să se ca- 
pitalizeze. 

Am fost cei d'intâiu care am regretat aceasta foarte mult ; şi 

pentru ca pe viitor Academia să nu se mai găsească într'o ase- 
menea situaţiune, plenul a schimbat regulamentul în sensul că 
s'a instituit o comisiune specială, compusă din câte 4 membri de 
fiecare Secţiune, care să examineze lucrările şi să decidă, atât 
asupra premiului Năsturel, cât şi al Asociaţiunii Craiovene. 

In acest chip s'a luat plenului hotărîrea delinitivă şi s'a dat 
comisiunii, care fiind alcătuită într'un număr mai mic de mem- 
bri, e în măsură să cunoască mai de aproape valoarea cărţilor 
prezentate. 

lată acum şi numerul operelor intrate la celelalte premii şi 
numele celei căreia s'a dat fiecare din ele. 

La premiul Eliade-Rădulesca, au concurat 16 scrieri, dintre cari 
Secţiunea literară a ales Etymologisches Wörterbuch der rumä- 
nischen Sprache. Lateinisches Element de Dr. Sextil Puşcariu, 
profesor la Universitatea din Cernăuţi. 

In acest Dicţionar etimologie al limbei române, care tractează 
despre elementul latin, cu consideraţiuni la toate limbele roma- 
nice, se ţine seamă de etimologiile merituosului învăţat Cihac, 
publicate acum 37 de ani, precum şi de îndreptările ce li s'au 
adus de filologii cari i-au urmat. Lucrarea e întocmită după no- 
uele progrese tăcute de ştiinţa filologiei romanice, și în special 
a celei româneşti. Ea ne لی‎ pe autor ca specialist, aşă/ 
după cum e privit de fruntaşul de azi al filologiei romanice, co- 
legul nostru onorar d. W. Mayer-Liibke, ca şi ceilalţi romaniști: 
d-nii H. Sehuhardt, M. Bartoli, G. Weigand, Sandfeld.Jensen, cari 
au publicat recensiuni elogioase asupra operei ce am premiat. 

Inainte, d. Puşcariu s'a ocupat serios de etimologia română, 
luminând origina multor cuvinte din limba noastră, iar de un 
timp încoace s'a ridicat în regiunile înalte ale studiilor filologiei 
romanice. Aceasta a făcut pe Academie să-l aleagă acum doi ani 
membru corespondent, şi, de curând, să recurgă la d-sa pentru 
întocmirea Marelui dicţionar al limbii române. 

Secţiunea literară având în vedere valoarea operei prezentate, 
cât şi de calităţile ştiinţifice ale d-lui Puşcariu, dela care aștep- 
tăm şi alte lucrări de seamă, i-a acordat acest premiu. 

Premiul Adamachi, divizibil, s'a decernat precum urmează : 

2.000 de lei d-lui Pompiliu Eliade pentru Mistoire de P Espri 
public en Roumanie au dix-neuvième siècle. Tome premier : L’ occu- 
pation turque et les premiers Princes indigènes, 1821 — 1828. 

1.000 de lei d-lui Dr. M. Câmpeanu, pentru Încercarea de psi- 
cologie militară, individuală, şi colectivă. 

1.000 de lei d-lui Vespasian Erbiceanu, pentru Zendințele noi 
în drept. Studii de drept civil şi penal, 

500 de lei d-lui D. F. Caian, pentru Zstoricul oraşului Focşani. 

500 de lei d-lui Stoica Nicolaescu, pentru Documente slavo-ro- 
mâne cu privire la relațiile färii Româneşti şi Moldovei cu Ar- 
dealul în secolul XV şi XVI. 

Lucrarea d-lui Eliade L/histoire de Esprit public en Roumanie 
eu dix nenoi&me sieelê, tomul întâiu prezentat la premiu, se ocupă 
de spiritul public în ţara noastră îı epoca dela 1821 la 1828. 

Autorul înțelegând sub acest termin viaţa publică intelectuală, 
morală, cum şi literatura, a studiat negreşit, pe lângă influenţa 
franceză — despre care scrisese înainte o lucrare tot aşa de me- 
ritorie — și influenţele : grecească, rusească şi austriacă, cari au 
contribuit după timpuri, la formarea spiritului public la noi. 

In prima parte se ocupă cu situațiunea generală a ţării, ca: 
siguranţă înăuntru, epidemii, şi cu domniile lui Gr. Ghica în 
Muntenia şi a lui Jon Sturdza în Moldova, pe cari le pune chiar 
paralel, arătând, cu deosebire de alţi istorici, că Ion Sturdza nu 
eră din vechia familie moldovenească şi că a fost un Domnitor 
mult mai bun, decât se admite în genere. 

Tratează apoi despre venirea Tureilor, despre dominaţiunea 
consulului rusesc în Principate, despre partidele politice şi re- 
zumă epoca dela 1821 la 1828 din punct de vedere al ideilor, ca 
pe una din cele mai agitate, şi cel puţin tot atât de interesantă, 
ca a domniilor fanariote. Despre Regulamentul Organic zice că 
el conţine dorinţe adesea formulate de Români. 

In partea a doua înfățișează pe boierul Constantin Radovici 
de Golești, ca tip de român de tranziţiune, analizând relaţiunea 
lui de călătorie. Vorbeşte apoi de tinerii cari au făcut studii în 
apus, iar capitolul din urmă e consacrat limbii și literaturii 
noastre. 

Ca concluzie, autorul zice că în România secolul al 18-lea este 
istoria unei boli grave, iar al 19-lea a unei covalescenţe încete. 
Aceasta rămâne însă să se vază mai târziu, deoarece e o conclu- 
zie a lucrări întregi, nu numai a materiei din primul volum. 

In așteptare ca d-l Eliade, care e profesor universitar şi dez- 
voltă o activitate literară deosebită, să dea şi celelalte tomuri din 
lucrarea ce și-a propus să scrie, Academia i-a decernat cea mai 
mare parte din premiu. - 

(Sfârşitul în numărul viitor). 


VARBTICUL. 


e la ceasurile trei și jumătate pornim cu piciorul, 
iar peste munte, la Varatic. Prin liniștea și căldura 
zilei o apucăm pe un drum nou, abia acum des- 
fundat, tăiat în hăţișuri. Trecem peste nenumărate 

poduri, cu lemnul proaspăt încă tăiat cu toporul din preajmă ; 
trecem printre rariști, prin poeni ; ici colo câte un izvor 
lunecă, repede printre erburi ; și noi suim printre adânci 

Spre asfințit, din când în când, din luminișuri, se lămu- 
resc, sub streașina cerului valuri de munți: cresc în piscuri 
indrăsneţe, se coboară în unde moi ; prăpăstiile închid par că 
lacuri de umbră albastră, peste care un abur ușor plutește; 
munți peste munți cresc, se depărtează tot mai șterși, se 
înfundă în taina zării, acolo unde și soarele lunecă, tras 
ca de nevăzute puteri. 

lar la răsărit, din când în când, din ochiuri de poeni, se 

zăreşte pe piscu-i sălbatec, departe, ruina cetăţii Neamţului. 
Cuibul acesta sur al bătrânilor războinici se vede de pre- 
tutindeni, de pe toată cununa munților care impresură va- 
lea Moldovei. Dispare întâiu, multă vreme n'o vezi, apoi 
deodată zimțţii ei ciudați se zugrăuesc în fund, în răsărit. 
Parcă te urmăreşte, necontenit tresare înnaintea ta ca un 
semn al vremurilor vechi. 

Suim încet, osteniți. Din când în când câte-o mierlă trece 
drumul dintrun tufiș în altul, fâlfâind ușurel, la fața pă- 
mântului. La un popas scurt, dintr'un desiș din vale, vine 
până la noi un huruit dulce, înnăbușit de turturică. 

In urmă, pe Agapia, se adună nouri; se invălmăşesc ro- 
tocoale, se intunecă par'că de mânie. Tunetul murmură 
moale, răsunând ca o căruță la poduri; zăpușala crește; 
suim تو‎ coborim pe drumul cotit, pe de-asupra văilor îm- 
brăcate în întunecos veștmânt de brazi. Printr'un ochiu de 
poiană, zărim turnurile Varaticului. Dispar multă vreme, pe 
urmă iar le zărim. Mai avem incă drum destul. 

Coborim, apoi, prin albie de pârău, cu pas încet pă- 
trundem în sat, si dintr'odată sunt izbit de marea tăcere 
a uliței, de marea curățenie a caselor cu cerdacuri nalte, 
vopsite vânăt deschis. Grădiniţi de trandafiri le împresoară; 
și e o grijă aşa de migăloasă în toate, parcă ar fi o în- 
trecere  necontenită. Maici, unele bătrâne, cu fețele li- 
niștite, altele tinere, care te privesc în treacăt, cercetător, 
ca orice temei curioase, trec drumul. 

Ca și la Agapia, biserica cu rândul de chilii din jur sau 
clădit din nou, acum, de curând. Clădiri nouă am văzut 
cât lumea, și nam nici-o dorință să le cercetez cu dea- 
mănuntul și pe acestea. 

Sunetul clopotului se împrăștie dulce în sfârșitul liniștit 
al zilei. Apoi tace. Și peste sat se intinde tăcere mai mare, 
și peste sat, și 'n muntele încărcat de brazi sumbri, cari se 
ridică drept de-asupra bisericii în roșeața asfințitului. 

Pe o jumătate de ceas intrăm în casa maicei Conta, sora 
scriitorului, o femee cu trăsături energice, frumoasă odi- 
nioară, foarte pătrunzătoare și inteligentă acum. 

Cu ochi ascuțiți ne privește; se tângue că e bolnavă; 
apoi, din vorbă în vorbă, suterința pare a-i trece, și incepe 
a vorbi mult, mult și repede despre lucruri felurite. Pen- 
tru toate întrebările are un răspuns, la toate împrejurările 

găsește o eşire. Pare închisă întrun fel de bătrânească şi 
solidă filosofie practică. 

Unde a învățat atâtea lucruri maica? unde-a învățat a 
cunoaște lumea? De mică copilă aici a crescut, în mâ- 
năstire adecă, a învățat puțină carte pe care o puted in- 
văță. Viață lumească n’a dus. 

«Ba nu, ba nu, răspunde maica Conta; și aici .se in- 
vață... Toate le înţelegi din cunoașterea oamenilor și a 
necazurilor lor... Ințelegerea asta și aici o poți câștigă, 
căci aici, vara, lume de pe lume, felurită lume vine și se 
îngrămădeşte în jurul mânăstirii... Doar nu degeaba-i zice 
Văraticului Co// de Paris...» 

Ba mai degrabă sar puteă zice Văraticului: Incă un vis 
pierdut! 

* 

Când pornim spre Bãltateşti, soarele asfințește. Pășim 
încet printr'o minunată alee de cireși, apoi apucăm la dreapta 
peste câmp, prin fânețe înflorite, învăluiți de mirezme calde. 
Văraticul rămâne în urmă, cu ușoare zgomote care pă- 
trund limpede în câmpie prin tăcerea amurgului, în pâclă 
ușoară, sub curgerea negrilor brazi ai muntelui. Căsuţele 
răsar albe din frunzişurile grădinilor, par'că ar zâmbi inserării. 

Prin fânețele bogate, suim la deal și dulcele miros al 
florilor ne pătrunde până în suflet. Greeri nenumărați țârâe 
domol, lung, răsunător. Ici-colo cristeii se chiamă, cârâind 
înnăbușit pe sub pletele erburilor. 

Pe deal, deasupra satului Valea-Seacă, ne întâlnim cu 
un ciobănel cu fața rumenă, cu ochi vioi, care unește în 
cârd vre-o douăzeci de oi cu o surioară a lui, micuță. 
Flueră numai din buze, își îngroașă glasul, și tot pocnește 
in pământ cu un toiag mai mare decât el. 

«Ale cui sunt oile acestea, măi ciobane? 

— Apoi a lui Vasile-a-Moșneagului.. . 

— Cum te chiamă? 

— Ion. 

— Carte ai învățat? 

— Da, am învăţat, da’ numai vre-o cinci clase. 

— Bravo! atunci ai isprăvit toată şcoala. Și ce ești tu 
la oilea astea? Cioban ori strungăraș? 

— Eu is şi cioban, și strungăraș: eu duc toată regula! 

— Tu ţii rătușul .. Vra să zică ai și răbuș... 

— Cum nu, am, da’ l-am uitat pe-o zare de deal...» 
Răspunde fără sfială și toarte limpede. Din când în când 
iși îndeamnă oile: Brrr! și flueră scurt ridicând băţul lung. 
Vorbește așă, zâmbind și privind în altă parte: înțelege el 
că asta-i aşa, numai vorbă de clacă! 
«Da oi ai tu, măi ciobane? 
Apoi am... că oile astea-s a noastre toate... 
— Vra să zică tu ești feciorul lui Vasile-a Moșneagului... 
Apoi da, cam așă... 
-— Da' frați mai ai? 


Intrarea mânăstirii Văratecul (inainte de incendiu). 


— Am. Iaca ţâncu sta de soră; după aceea am frați 
mai mari, și mai mărunței.,. 
— Da de eșit la joc ai eșit? 

— Hei! încă nu, încă n'am șaisprezece ani... 

— Da altfel ai învăţat tu a jucă și a chiui prin prun- 
durile astea. .. 

— Cum nu? Parcă nam auzit eu cântând aşà, câte-o 
horă hoțească? ...» 

Dă o raită înnapoi, face ocolul cârdului, strigând cu glas 
când răsunător, când înnăbușit din gâtlej, apoi se zvârle 
sprinten în bâtă, ne-ajunge din urmă, își dă căciula pe ceafă 
și ne zâmbește ca si cum ar zice că nici nui pasă, lumea 
asta, cât se vede, e toată împărăția lui! 

«Noi mergem spre Băltățești, zic eu; cunoști tu pe popa 
de-acolo? 

— Cum nu? Acolo-i popă părintele Gavril Enăchescu. . . 

— Bătrân tare e? 

— Ba nu, nuri tocma bătrân... 

— Cum nu-i bătrân? 

—. Apoi nici nu i-a crescut barba! 

— Ce spui! popă fără barbă se poate? 

— Dă, — aşa, câte-o leacă, tot i-au dat niște cioturi...» 

Treci un răstimp. Tovarășul meu il întreabă: 

«Bre Ionică, trebue să știi tu pe omul cel cu copii mulți, 
din Topolița... 

— Pe lon Bălan?, cum să nul știu... Cel cu douăzeci 
de feciori... Stiu, cum nu!.. 

— Oare, bre, så fie toți ai lui Ion Bălan, cei douăzeci 
de feciori? 

— Eu știu? Poate să se mai fi rătăcit și sămânță de 
prin sat, că nu prea seamănă unul cu altul... 

— Aşa? 

— D'apoi cum !...» 

Işi scutură căciula 'n cap cu un rîs potolit și-și indeamnă 
la vale oile, în vatra „satului. După ce ne despărțim de el, 
urcăm iar la deal printre grădini omenești și ne oprim ca 
să răsuflăm întrun pâlc de mesteacăni. 

Focuri ard ici colo, in sat, prin ogrăzi. Amestecuri de 
glasuri saud de jos foarte lămurit. Câte-un răstimp, câinii 
latră întărâtați pe la porți. Glasuri îi alungă: Hi, javră! — 
Un strigăt de femee tresare, cântând par'că o chemare: 

«Mărioară hăi!..  Mărioară. . .» 1 

Răsunetul trece, răsună prelung pe vale. In inserarea 

caldă, se face tăcere. Intunerecul sa întins pretutindeni; 
numai în pâlcul nostru de mesteacăni, drepți ca făclii de 
ceară albă, parcă a rămas o urmă de lumină blândă. 


Mihail Sadoveanu. 


De‏ سے 


VORBA BUNĂ. 


Vorba bună se afundă De-a simţi-o "n el, grăbească 
Când nu-i minte s'o pătrundă.  Intr'o clipă s'o plivească, 
Vorba rea pluteşte ’n undă. Nu să steă să-l amăgească. 
Vorba rea, sămânță vie, Că, te uită: amăgirea 
Trece ’ n sbor şi nu se știe Plămădeşte răzvrătirea, 
Când s'a prins şi iese 'n glie; Strică toată rânduirea! 

E vicleană,e uşoară, Vorba bună e povaţă, 
Trece iute, se strecoară, Cele de bun rost învaţă, 
Craşte deasă şi omoară. Indreptează şi dă viaţă. 
Dar plugarul de ce are Vorba bună-i potrivire 
Minte pentru răspicare Pune tainicile fire 

Si unelte ce-l fac tare! Intre sat şi Stăpânire, 

Cu unelte să muncească, Intre Curți şi între sate. 
Cu mintea să chibzuiască Cu ’nvoeli după dreptate 
Toată viaţa-i plugărească ! Spornie pentru toţi legate. 
Dacă vorba rea îi vine, Vorba bună de-acum fie 
S'o gândească bine, bine, Tuturora temelie 

Ca de el să nu s'anine; De bun rost şi de frăţia! 


N. Rădalescu-Niger. 
——— Pi 


Societatea ۶۳ 


Societatea Tibişoiu a organizat în Bucureşti în sala Liedertafel, 
o serbare cu. ocazia împărţirei de îmbrăcăminte şi ajutoare co- 
piilor săraci ai 80016. 

Serbarea s'a terminat la orele 5, copiii plecând veseli pe la ca- 
sele lor şi aducând mulţumiri generoaselor doamne din societate, 
cari prin bunăvoința lor 16 „suferinţele micilor copii. 

Primul copil ajutat de societate în anul 1884 se numiă «Tibi- 
şoiu» de unde și-a şi luat numele societatea. 

Societatea numără astăzi peste 300 elevi săraci dela şcoalele 
publice, cari sunt sub îngrijirea sa. 


باپ 

STUP ۲۸۱۸ MATCĂ (BEZMETIC). 


== 


„o 
((Gyieirea măteii la un stup aduce în câtevă luni, ba 
35 chiar în câtevă săptămâni, pierderea roiului, dacă nu 
A se ia în pripă măsuri de îndreptare. 
E Pricinile pieirii mătcii. Pieirea mătcii se întâmplă 
din multe pricini. Matca trăeşte dela trei până la cinci 
ani şi moare de bătrâneţe ori de boală. Acestea sunt pri- 
cinila fireşti, care pot aduce în timpul iernatului pierderea 
a 3—4 mătci la suta de stupi; dar în curgerea verii o mul- 
time de alte pricini se pot ivi. Cercetarea de primăvară 
făcută de timpuriu, când albinele nu şi-au început lucrările 
poate fi o pricină. 

Matca e ucisă chiar de albinele sale, care se înfurie în- 
tr'atâta de această stricare a liniştii, încât fără să-şi mai dea ` 
seama de ceeace fac, îşi ucid matea. 

Alteori, matca înspăimântată fuge departe de grămada 
de albine, în părţile reci al stupului, unde înghiaţă şi moare. 
Unii stupii devin bezmetici în timpul roitului. Matca tânără 
ieșită să se împreune cu un trântor se rătăceşte, îşi găseşte 
moartea în văzduh, ori nimereşte la întoarcere într'un stup 
strein, unde viaţa nu-i e niciodată cruţată. De asemenea în 
timpul cercetărilor, ea poate fi prinsă între rame şi pereţii 
uleiului și ucisă sau betejită. La stupii cu faguri mişcători, 
aceasta se întâmplă mai des decât la ceilalţi stupi. 

Tot astfel, în cercetările lungi, mai ales după ce s'au trecut 
florile cu miere, matca poate cădea jertfă a hoaţelor. Apro- 
pierea prea mare dintre stupi e de multe ori o pricină a 
pieirii măteilor, mai cu seamă, când stupii sau cel puţin urdini- 
şele lor nu sunt vopsite cu culori care să-i deosebească bine 
unii de alţii. Atunci nu numai măteile tinere, dar chiar şi 
albinele se pot înşelă, intrând în stupi streini, iar dacă sunt 
în număr mare, ucid matca pe care n'o cunosc. Un stupar 
învăţat mărturiseşte că aşezând stupii la 2 metri depărtare 
unul de altul, în timp de 12 ani, n'a suferit nici o pierdere 
de matcă, la 30 de stupi. 

Semnele după care se cunoaște stupul bezmetic. Stupii 
bezmetici se cunosc fără a-i cercetă înăuntru, după mai multe 
semne, care nu pot înşelă niciodată pe un stupar încercat. 

In timpul iernatului aceste semne nu se vădesc decât dela 
cele dintâi ieşiri ale albinelor şi durează câtevă zile. De re- 
gulă, la noi ouatul măteilor începe pe la jumătatea lui Fe- 
bruarie, după ce albinele au putut să iasă odată afară şi 
au făcut curăţenie şi rândueală în stup. In zilele frumoase 
ce urmează, se văd la unii stupi ieşind pe la amiază, albine 
cu sbor viu. Albinele se duc de bună seamă după apă, căci 

de cules nu poate fi încă vorba. Stupii la care observăm 
aceasta, au matcă. Mătcile lor trebue să fie cele maitinere, 
fiindcă sunt cele mai zorite să înceapă ouatul. 

Urmăm astfel mai multe zile frumoase a luă seama la ie- 
şirea albinelor. Din toţi stupii, vor rămâne 2—3 care nu dau 
nici un semn de viață. Aceştia trebue să ne deşștepte bănu- 
eala. Să ciocănim la un asemenea stup şi să ascultăm. Un 
bâzâit slab, ascuţit şi plângător începe. El se prelungeşte 
mai multe minute şi din ce în ce se întărește. Pare că albi- 
nele îşi plâng moartea mătcii care va aduce pieirea roiului. 
La stupii cu matcă, bâzâitul e gros; începe dintr'odată cu 
putere şi încetează într'o clipă. In cea dintâiu zi frumoasă, 
cu o căldură de cel puţin 10 grade la umbră, cercetează 
stupul bănuit. Dela cele dintâiu pufnituri de fum, bâzâitul 
plângător reîncepe. Albinele stau împrăştiate, în loc să fie 
strânse pe câţivă faguri. Inăuntru găsim adesea începuturi 
de botei pentru creşterea mătcilor, dar nici o urmă de ouă 
sau de puet. 

In vreinea de lucru semnele văduviei se arată îndată după 
pieirea mătcii. Spre seară ele sunt mai uşor de observat. 
Albinele sunt în fierbere, aleargă încoace şi încolo dinaintea 
urdinişului; intră şi ies în neastâmpăr. In aceste cutreierări 
îşi caută matca neliniştite, cu toate că unele i-au aruncat 
leşul afară. Caută înaintea urdinişului şi de multe ori îl vei 
găsi. Această fierbere se potoleşte încetul cu încetul şi în 
câtevă zile stupul intră în linişte. Atunci nu mai rămâne alt 
semn de cunoaştere de afară a stupului bezmetic decât lipsa 
de hărnicie a albinelor şi puţina păstură ce o aduce, fiindcă 
mau puet de hrănit. Din când în când câte o lucrătoare iese 
şi în loc să o vedem îndreptându-se zorită spre câmpie, se 
învârteşte împrejurul stupului, fără să se hotărască încotro 
să se îndrepte. Altă lucrătoare care vine dela cules pare că 
se codeşte a intră înăuntru. Câte una, încărcate cu păstură 
intră în stup, dar iese fără să-și lase povara înăuntru. Ie- 
şirile şi intrările încetează de vreme. Pe când la alţi stupi 
cu matcă, vezi albine la urdiniş bătând din aripi, ori făcând 
strajă, la cel bezmetic urdinişul e gol. Toamna nu-şi nimi- 
ceşte trântori. Stupul bezmetic e nenorocirea stupinii, fiindcă 
se lasă pradă furtişagului și găselniţilor, fără a încercă să 
se apere. 

Cercetând în năuntru, nu găsim ouă şi puet, sau găsim 
numai puet de trântori. 

Lucrătoare ouătoare. Puetul de trântori e făcut de câtevă 
lucrătoare, care în dorinţa de a nu lăsă roiul să se piardă, 
se silesc a ouă şi a face prăsilă de lucrătoare. Străduinţa 
lor rămâne zadarnică, fiindcă ouăle lor nu sunt rodnice. Din 
ele nu ies decât trântori. 

Aceşti trântori sunt mai mici decât trântorii din matcă ade- 
vărată, dar sunt destoinici de a face rodnică o matcă. Cum 

capătă aceste lucrătoare putinţa de a ouă nu se ştie; dar 
e dovedit că ele se ivesc în orice stup care şi-a pierdut mai 
de mult matca şi n'au mijloc de a-şi face alta. Şi nu numai 
una singură se sileşte să împlinească îndatoririle măteii, 
ci mai multe odată. Intr'un stup bezmetic se ivesc 20—30 
lucrătoare care ouă. Ele nu se deosebesc de celelalte lu- 
crătoare prin înfăţişare; nu merg însă nici odată la cules 
şi dacă strămutăm dinadins stupul bezmetic din loc, ele 
nu-i mai găsesc urma. Celelalte albine nu le dau ascul- 
tarea şi respectul ce-l arată mătcii. Când însă. numai una 
singură ouă, albinele o îngrijesc ca pe o adevărată matcă. 
Puterea lor de a ouă durează numai o lună. Ouăle puse 
de ele în faguri se cunosc după aceea, că sunt împrăștiate 
fără rânduială; iar în unele căsuțe pun câte 2, 3, ba chiar 
6 ouă. Uneori albinele قلہ‎ 1٥٦٥٥ botci, în cari încearcă a creşte 
o matcă; dar din ele nu iese nimica, fiindcă puiul de trân 
tor nu poate trăi cu hrană pregătită pentru mătei. Pare că 
înțeleg, sărmanele, că stupul nu merge cum ar dori:ele, şi 
se acaţă, ca cel ce se îneacă, de un paiu. 

Unii stupari cred că aceste albine îşi datoresc puterea lor 
de a ouă împrejurării că au crescut în căsuţele din apro- 
pierea unei botci şi s'au împărtăşit şi ele din hrana pregă- 
tită puiului de matcă. Ori de câte ori stuparul nepăsător 
lasă 10—15 zile stupul fără matcă sau puet, se ivesc ouăle 
de lucrătoare. 

Dacă vom încercă să dăm o matcă rodnică unde sunt a- 
semenea lucrătoare, să fim încredinţaţi că matca va fi ucisă 
în câtevă clipe. Nu e cu putință chiar nici botei cu pui de 
matcă să dăm. Albinele au prins dragoste de inchipuita lor 
matcă şi nu mai vor alta, câtă vreme le-o lăsăm. Cu toate 
astea nu putem s'o descoperim, fiindcă nu se deosebește de 
celelalte lucrătoare. Ca să scăpăm stupul bezmetic de lucră 
toarele ouătoare, trebue să-i împărţim toţi fagurii cu puet 
şi cu albinele de pe ei la alţi stupi, câte doi de fiecare. Din 
aceștia luăm câte unul sau 2 faguri cu puet și albine şi-i 
aducem în stupul bezmetic. Albinele care au fost împrăştiate 
astfel din stupul cu lucrătoare ouătoare ca şi din ceilalţi se 
vor reintoarce la locul lor. Albinele ouătoare însă nu-şi vor 
mai nimeri stupul. Ne mai putem scăpă de ele, strămutând toţi 
tagurii şi albinele într'un stup gol aşezat la câţivă metri de 
cel bezmetic. Cele mai multe albine se vor reîntoarce; oud- 
toarele însă vor nimeri în stupi streini unde vor fi ucise. 
Indată ce scapă de albinele ouătoare, roiul primeşte matcă 
rodnică sau îşi fac una nouă din ouă şi puet de lucrătoare 
împrumutat din alt stup. 


N. Nicolaescu şi G. Stoineseu, 


س ساي HE‏ .سسس س 2 

IOANA DARC 


lie, cu mare pompă, amintirea unei tinere copile 
care, în veacul XV, a scăpat țara sa de peire. Nu- 

pă mele ei se rosteşte de orice Francez cu respect şi 
veneraţiune. 

Nu voim să discutăm cu deamănuntul aci împre- 
jurările în cari a trăit şi s'a luptat sa, voim să spunem nu- 
mai că poporul francez sărbătoreşte pe Ioana Darc aşă 
cum aducerea aminte a bătrânilor a închipuit-o şi cum 
au trecut-o din veac în veac. 

Fl ştie că în vremea unui răsboiu crunt şi îndelungat pə 
care Francezii îl purtară cu Englezii, Franţa ajunge la două 
degete do peire, că o parte din pământul ţării e ocupat de 
străini şi că coroana Franţei stă să cază în mâinile Engle- 
zilor. Ştie că, în acele momente de descurajare generală, 
fiica unui plugar Joana Darc, povăţuită de glasul ۰ 
zeesc, se duce în mijlocul oştirilor şi îmbrăcând haine voi- 
niceşti, însufleţeşte pe compatrioţii săi şi intrând (la 29 Apri- 
lie) în oraşul Orléans care eră încunjurat de inimici, reu- 
şeşte să-l scape. Mai mult, ea merge cu oştile şi sdrobeşte 
in multe locuri pe Englezi, iar moştenitorul tronului, care 
nu fusese încă încoronat, poate în mijlocul poporului în- 
vingător să se ungă rege în vestita catedrală din Reims. 

Această copilă eroică este însă răsplătită cu moarte de 
către Englezi, uniţi cu unii Francezi slabi sau vânduți strâi- 
nilor. Invinovăţită că e vrăjitoare, fu rânduită la moarte şi 
arsă pe un rug. 


J orașul Orleans din Franţa s'a serbat la 29 Apri- 


Aşà povesteşte tradiţia şi də aceea poporul francez ser- 
bează amintirea Ioanei ca a unei mântuitoare. 

Viaţa şi faptele ei au aflat totdeauna şi pesta tot admi- 
vatori. Pictorii, poeţii francezi şi străini şi diferiţi scriitori au 
înălțat prin operele lor monumente veşnica acestei fecioare. 

In” literatura noastră, un mare scriitor Al. Odobescu şi-a 
început cariera publicând în 1852 — în Calendarul popular, 
scos de Costache Rosetti şi Winterhalder — câteva pagine 
despre Ioana Darc. 

reproducem aci două pasagii din scrierea lui Odobescu. 

Intâiu, modul cum se naşte în ea ideea de a merge la 
oaste. 


Din fire eră blândă simplă şi bună; căută bolnavii din sat şi 
mângăiă pe săraci; ea mergea bucuros la biserică, se spovedea 
foarte des; iar când ţăranii îi ziceau că prea e cuvioasă, ea se 
roşiă şi nu răspundea nimic. Toţi o iubiau, toţi ziceau că este 

cea mai bună fată din sat. Dar pe lângă toate darurile, ea mai 
aveă şi pe acela de a fi frumoasă şi plină de putere. 

Aproape de casa ei părintească se află un codru mare ce se 
numeă «Dumbrava cu stejarii»; se ziceă că Ursitele aveau obi- 
ceiu de a colindă pintr'acea pădure şi că ele se opreau mai ales 
sub un carpin vechiu, ce eră lângă o fântână, unde veneau să 
cânte copiii cei mici şi atârnau cununi de crăcile lui. Ioana auzi 
toate aceste basme, pline de poezie; însă ţara ei eră plină de o 
altfel de poezie mai sălbatică, mai crudă, mai viforoasă şi mai 
adevărată, adică răsboiul. Ioana află rana cea grozavă a ţării 
sale; ea văzu viind fugarii sărmani şi-i ajută, biata fată, pe cât 
putu. Părinţii ei în sfârşit fură siliţi să fugă, și la urmă, după 
ce se risipiră tâlharii, ei se întoarseră îndărăt, găsiră satul pră- 
dat, casa jefuită, biserica arsă, şi astfel află Ioana ce vrea să 
zică răsboiul. Ea înţelese cât de puţin creşștinese este acel lucru, 
se spăimântă de acea domnie a diavolului şi vru să afle dacă 
Dumnezeu va ierta ca acest fel să fie în totdeeuna, dacă el nu 
se va îndură a pune sfârșit acestor tâlhării, dacă nu va trimnete 
un mântuitor precum trimisese de atâtea ori norodului lui Israel, 
când pe un Gedeon, când pe o ludită? Ea ştiă că adesea o fe- 
meie scăpase poporul lui Dumnezeu şi că femeia eră menită a 
strivi cu piciorul ei pe şearpe, precum văzuse în biserică, pe 
sfânta Mărgărita cu sfântul Mihail, călcând sub picioare un 
balaur. 1 

O zi de vară, zi de post, pe la amiazi, Ioana fiind în grădina 
tatălui său, apoape de biserică, văză o lumină mare şi auzi un 
un glas zicându-i: «loană să fii bună şi cu minte, şi să mergi 
des la biserică دا‎ — Sărmana copilă fu foarte spăimântată. Altă- 
dată auzi iarăşi un glas şi văzu o lumină, în carei se arătă un 
bătrân înţelept și mândru, cu aripi în spate, zicându-i: «Ioano, 
mergi de scapă pe regele Franciei și-i dă ţara înapoi !». Ea răs- 
punse tremurând: «Doamne, eu sunt o biată fată, şi nu voiu ști 
să mă lupt, nici să mân oastea la răsboiu!» Glasul îi răspunse: 
«Te vei duce către domnul Baudricourt,,căpitanul din Vaucou- 
leurs, care te va trimite către rege. Sfânta Ecaterina şi sfânta 
Mărgărita îţi vor da ajutor!» — Ioana rămase plină de mirare 
și începu a plânge, neştiind care îi va fi soarta în viitor. 

Acel înţelept fusese chiar sfântul Mihail, groaznicul archangel 
al judecăților şi al bătăliilor. El mai veni, şi, spre a-i da inimă, 
îi povesti jalea cea mare de care eră cuprinsă ţeara Franciei. 

n urma lui veniră umbrele albe ale sfintelor, inconjurate cu 
făclii, împodobite cu cununi, plângând cu un glas dulce şi pă- 
trunzător. Ioana plângea şi dânsa, iar când sfintele şi îngerii o 
părăseau, ea ziceă suspinând: «Cum aș fi vrut să mă îi luat în- 
gerii cu dânşii !» 

Până atunci ea nu auzise decât scumpul glas al maicii sale; 
acum ea auziă glasurile puternice ale îngerilor, care-i cereau să 
părăsească casa părintească şi pe muma ei, să lase grădiniţa ce 
sta la poalele bisericii, de unde păsările veneau să mănânce din 
mâna ei —atât de mare eră blândețea acestei sfinte fete, încât 
paserile cerului veneau către dânsa ! — și..... să meargă să vor- 
bească oamenilor şi să comande ostaşilor. 


In fine, sfârşitul acestei fecioare: 

Dar minutul hotăritor sosi. Ioana, legată pe o căruţă desvelită 
fu adusă în mijlocul poporului pe piața mare din Rouen. Acolo, 
mai mulți preoți, vânduți Englezilor, declamară cuvinte prin cari 
înfiorau pe sărmana fată, vestindu-i moartea sa chiar în acel loc, 
şi dovedind poporului că ea este nelegiută şi eretică. 

Locul de moarte eră pregătit: o mulţime de soldaţi englezi 
înconjurau piaţa, bătându-şi joc de biata fecioară. Popii, voind 
să-i prelungească suferinţele, începură a-i face deosebite între- 
bări despre legea și faptele sale; dar ostaşii nerăbdători o smul- 
seră de dinaintea lor şi o legară pe rugul unde eră să fie arsă. 
Văzându-şi atunci moartea de aproape, ea ceri o cruce; un ca- 
valer englez făcù cu două surcele o eruciuliţă, şi i-o dete, râzând. 
Ea o sărută cuvios şi o puse pe sân. Preoţii o afurisiră în nu- 
mele bisericii. Gâdele puse foc lemnelor dela rug. loana ا1‎ 81 
de sus şi nu putu să oprească un strigăt, plin de fiori. La urmă 
călugărul ce eră lângă dânsa se cobori jos, şi flacăra incepu a 
se încinge ... 

În minutul când o atinse, nenorocita fată tresări şi ceru aiazmă,; 
dar îndată capul îi căzu pe sân, şi mai strigă odată: «[isuse!..» 
Vâlvoarea de flacări o înconjură din toate părţile. 


Două mii de oameni plângeau la această tristă priveliște, unii 
Englezi numai se sileau a rânji; dar după ce văzură trupul Ioa- 
nei schimbat în scrum și cenuşe, ei fură pătrunși de o mustrare 
de cuget adâncă și alergară în toate părţile cu un fel de spaimă 
groaznică, strigând în gura mare: «Am omorât o sfântă !» 

Aceste cuvinte, cşite din gura unui vrăjmaş, erau foarte ade- 
vărate; ele vor rămâncă, şi viitorimea le va crede; întradevăr 
sfântă a fost Ioana Darc, Fecioara din Orleans, în privința re- 
ligiei şi a iubirii către ţeara sa. A 


PD‏ ہد 


Lucrările agricole în luna Maiu. 


(INS 
AZ n această lună se poate semănă încă cânepa, mohorul 
30 şi porumbul destinat a se da ca hrană vitelor verde; 
(/ chiar şi meiul se poate semănă, daca în pământ se 
¥ găseşte încă destulă umezeală, ca 1160101068 semințe- 

lor să se facă cât se poate mai de grabă şi dacă tim- 
pul va fi cevă mai umed. Altcum cultura meiului are să fie 
în primejdie. 

De aceea şi agricultorii practici spun, şi cu multă drep- 
tate, că meiul trebue semănat în mâzga zăpezei, ceeace pro- 
bează că el are trebuinţă de multă apă în pământ. 

Despre semănatul porumbului ca hrană pentru om în a- 
ceastă lună, nici nu poate fi vorba, ci trebuie să se isprăvească 
până la 23 Aprilie st. v., cel mai târziu. 

Semănatul mohorului sau al parângului, daca se poate, 
trebue făcut chiar în luna Aprilie, sau cel mult pe la înce- 
putul lunei lui Maiu. Acest nutreţ se dă verde vitelor de 

muncă, în lipsa altui nutreţ. Când mohorul este amestecat 
cu meiu, dă totdeauna un nutreţ mai bun şi mai mult pen- 
tru toate vitele de muncă. Cătăţimea de sămânță ce se sea- 
„mănă la hectar este de 40 kgr. 

Tot pentru hrana vitelor se seamănă şi măturile sau sorgul. 
Ca nutreţul de sorg să fie mai bun, se amestecă sămânţa 
de sorg cu sămânţa de meiu sau cu sămânţa de mohor, şi 
după aceea se face semănătura. In cazul acesta fânul de 
sorg este de o calitate mai bună şi îl mănâncă cu multă 
poftă toate vitele. 

Urzica. 

In alte țări se cultivă şi nrzica ca nutreţ pentru vite. Fâ- 
nul de urzică dă vitelor o hrană mai gustoasă, la vacile de 
lapte le sporeşte laptele şi-l face şi mai bun. Asemenea şi 
la caprele hrănite cu fân de urzică, laptele dă smântână 
“mai multă şi cu un gust mai dulce. 

Fânul de urzică se amestecă cu 4 părţi fân natural sau 
cu 4 părţi paie tocate şi astfel se dă vitelor. Acest mod se 
practică mai cu seamă în Elveţia, unde urzica se cultivă 
mai mult ca plantă de nutreţ. 

Săpatul porumbului. 


Când porumbul a crescut de 5 cm. e bine să se grăpeze, 
fiindcă această lucrare îi face mai bine decât chiar săpa- 
tul. Daca nu se grăpează, atunci se sapă când a crescut de 
12—16 cm. Când porumbul este semănat în rânduri, săpa- 
tul se poate face cu prăşitoarea mecanică. 

Tot ca porumbul se sapă sfecla, cartofii, fasolea, mază- 
rea, castraveţii, pepenii şi dovleceii. Săpatul se face, şi tre- 
bue să se facă şi pe timp secetos, fiindcă în acest caz, apa 
care vine din strătele de jos ale pământului, în loc să se 
evaporeze rămân la rădăcinele plantelor care pot să crească 

Hrişca sau grâul negru. 

Se seamănă mai mult în Moldova, în pământurile mai 
uşoare şi bine lucrate. La hectar se pun 70—80 litri. Apoi 
se grăpează ușor, ca seminţele să nu se îngroape prea a- 
dânc, căci în acest caz încolţirea şi răsărirea lor se face cu 
multă greutate. 

Porumbul ca plantă de nutreţ. 

Ca plantă de nutreţ porumbul se poate semănă din luna 
Maiu şi până la sfârşitul lunei Iulie. In acest caz porum- 
bul se seamănă singur, sau amestecat cu sămânță de sorg, 
mohor şi meiu. Semănatul se face prin împrăştiere sau în 
rânduri depărtate de 15—20 cm. Cătăţimea de sămânță la 
hectar este de 50 litri în rânduri şi 180 litri prin împrăş- 
tiere, după aceea se grăpează. 

Când porumbul s'a semănat prin împrăştiere şi a răsărit 
prea des, se răreşte când a crescut de 10 cm. După agro- 
nomul francez Dombasle, şi după atâtea experienţe făcute 


www.dacoromanica.ro 


852 ALBINA 


la şcoala noastră de agricultură dela Herăstrău încă dela 
1876 şi până astăzi, porumbul dat ca hrană vitelor în stare 
verde, este unul dintre cele mai bune nutreţuri ce se poate 
da vacilor de lapte, boilor de muncă, cași acelora puşi la 
îngrăşat. Porumbul se coseşte de regulă când i-a dat spicul. 
La hectar poate să producă 75 — 90 de mii de kgr. nutreţ 
verde, care se poate compară, aproape cu 20.000 kgr. fân 
uscat. ۱ 
Seceralul vapiței de toamnă. 

Pe la 20—25 Maiu începe seceratul rapiţei. Când rapiţa 
este coaptă, se cunoaşte după trunchiu şi foi care sunt gal- 
bene, iar seminţele în teci sunt negre. Seceratul se face cu 
secera sau cu coasa împiedecată. Daca rapiţa a trecut în 
copt, seceratul se face cât se poate de dimineaţă, sau chiar 
în timpul nopţei şi nici odată ziua. Numai astfel se poate 
împiedică risipa seminţelor. După secerat se treeră cu ma-" 
şina, căci lucrarea este mai economică; apoi seminţele se 
dau la ciur de 2—3 ori, se pun la magazie până ce se vând. 
E bine ca rapiţa să se vândă chiar de pe arie, căci păs- 
trată în magazie îşi pierde din volum, din cauza apei ce 
se evaporează din sămânță. La hectar se poate produce 
20—24 hectolitri sămânță. 

Cositul lucernei, a trifoiului şi a sparcelei. 

Când această plantă a înflorit, se coseşte cu coasa sau cu 
maşina de cosit. La uscarea fânului ca şi la strâns din po- 
loage şi făcutul copitei, trebue să avem în vedere, ca foile 
de pe trunchiuleţele plantelor să nu cadă, căci foile ridică 
hrana fânului. Când căpiţele se fac acasă, trebuie făcute mai 
departe de grajd, ca şi de alte clădiri, ca la caz de foc să 
nu ardă şi aceste clădiri; iar depărtarea între căpiţe să fie 
de 10—20 metri, |tot din cauza focului. Căpiţele se fac în 
formă de con sau în formă de şire. După ce sa ridicat fâ- 
nul de pe livede, locul se grăpează în lungime şi de-acur: 
mezişul, ca lucerna şi trifoiul să crească mai repede. 

Lucerna produce fân uscat la hectar dela 5—15 mii de 
kgr.; iar sămânță dela 5—7 hectolitri. Sămânţa se caută să 
fie din a doua cositură. Trifoiul şi sparceta pot da fân uscat 
4—7 mii de kgr. la hectar. 

Facerea ogoarelor. 


După seceratul rapiţei, se ară locul pentru semănatul grâu- 
lui de toamnă, această lucrare se face şi la alte locuri des- 
tinate la semănatul grâului. Acestă arătură trebue făcută 
cât se poate de adânc. 

In grădina de pomi. 

Pomii trebuie căutaţi ca să nu aibă omizi, şi daca sunt, tre” 
buesc stârpite, după cum am văzut în alte articole. Se 
mai poate întrebuinţă şi doctoria următoare: «La un 
hectolitru de apă se pune 2 litri nicotină, un kgr. sodă în 


www.dacoromanica.ro 


\ ALBINA 853 


cristali şi un litru de alcool denaturat», şi cu acest ames- 
tec se stropesc foile pomilor cu omizi. 

Dacă această lună este ploiasă, pe pomii roditori se gă- 
sesc o mulţime de pureci verzi. Din cauza acestora, vedem 
şiruri de furnici urcându-se pe pomii roditori. Pentru stâr- 
pirea puricilor ca şi a furnicilor, se întrebuinţează docto- 
ria următoare: în 3 litri de apă se topesc 3 grame săpun 
negru, se pune 5 litri petroleu de lampă, se stropeşte tul- 
pina şi foile pomilor, se toarnă doctorie şi în furnicarul lor, 
daca se găseşte în apropiere de pomi. 

In grădina de altoi se începe altoitul pomilor cu mugure 
sau cu ochi care creşte. 

In grădina de legumi, se răsădeşte varza, gulia, cono- 
pida, pătlăgelele şi ardeiul. Răsădirea este mai bine a se 
face spre seară. Celelalte legumi şi zarzavaturi din grădină, 
se plivesc de burueni, se răresc şi se udă regulat, ca să 
poată să crească mai bine. 

In podgorii. 

Via se prăşeşte. Această lucrare trebue făcută până la 21 
Maiu st. v.„ fiindcă dela această dată viţa începe să înflo- 
rească. Când lăstarii au crescut de 5— 10 cm. se stropesc 
cu saramură, făcută din 2 kgr. piatră vânătă, 1 kgr. var 
gras în bucăţi şi apă 100 litri; piatra vânătă se topeşte în 
10 litri apă şi varul tot în 10 litri apă şi după aceea se a- 
mestecă-totul în cei 80 litri apă cea mai rămas. 

Intreţinerea vitelor de muncă. 

Vitelor de muncă li se poate da ca hrană nutreţ verde de 
lucernă, trifoi, măzăriche, grâu, secară, orz şi ovăz. Cereale 
se dau ca nutreţ verde când au înflorit; iar lucerna şi tri- 
foiul, după ce s'au cosit se lasă în bătaia soarelui 24 ore 
şi după aceea se dau boilor de muncă. 

Ingrăşarea vitelor la pășune. 

Vitele bovine cari nu se mai pot întrebuinţă la munca 
câmpului şi la producerea laptelui, se adună în cirezi şi se 
dau la păşune, unde se îngrașe până toamna. Daca căldu- 
rile în această lună sunt mari, se tund oile. 

Albinele. 

Stupii slabi în lipsă de hrană se mută în locul celor pu- 
ternici, această lucrare se face pe un timp frumos, dimineaţa 
pe la orele zece, când cele mai multe albine au plecat afară 
la câmp. 

Roitul stupilor se face dela ora 10—4 după amiază. Când 
albinele se grămădesc afară pe cuşniţe şi la ordiniş, este 
semn că stupii vor roi. Unii agricultori fac şi roitul artificial. 

Creșterea gândacilor de mătase. 

Ouăle gândacilor de: mătase se pun la clocit când foaia 

dudului are mărimea unei piese de 2 lei. Gândacii trec prin 

5 vârste, în acest timp trebue bine îngrijiţi ca hrană şi ră- 
„riţi, căci altfel gândacii se bolnăvesc. Aerul în odaie trebue 
să fie curat şi potrivit cu umezeala. 
vV. S. Moga. 
4 ڪيڪ نت‎ i 
و‎ 


Oraşul Crugova din Turcia. a 


Oraşul Cruşova este uwaul din centrele importante ale Romă: 
nilor din Turcia. El se află aşezat în vilaetul Monastir şi are 
o populaţie de vre-o 11.00U de locuitori. 
-Români sunt mulţi, dar numai puţini se arată pe faţă însufle- 
_ iţi de sentimente naționale: cam 1.500. 


“1۸0۵٥0 040 


: 

Oraşul are o poziţie minunată: e așezat în formă de amfi- 
teatru. 

lată câtevă notițe după lucrarea lui I. Neniţescu «Dela Ro 
mânii din Turcia Europeană, : 

Ori de unde sar uită călătorul, vede aproape întreg oraşul. 
Zidiri frumoase cu mai multe caturi, biserici măreţe, toate pre- 
sărate printre plopi şi alţi arbori de tot soiul. 

Stradele sunt pline de suişuri şi coborâşuri repezi. Transpor- 
turile se fac prin samare aşezate pe cai,-măgari sau catâri, căci 
căruțele nu pot merge. 

După indicaţiunile d-lui M. V. Cordescu în cartea sa -Istori- 
cul şcoalelor române din Turcia», sunt 2 şcoalo: 

1) Şcoala centrală înființată în 1876, cea mai veche, care la 
început a funcționat întrun local foarte modest, dar mai tàr- 
ziu a fost aşezat într'un local mai bun, unde au aşezat şi pa- 
raclisul românesc. Acum Românii clădesc o biserică. 

Această şcoală are azi patru clase primare, dar mulţi ani 
în trecut, a avut şi două clase comerciale. 

2) Şcoala «Cireş» (după numele mahalalei) a fost înfiinţată 
în 1889. Are 3 clase: două primare şi una preparatoare. 

E E R. 


a 7 


Cronica Săptămânii. 


Din țară. 


= Slujbele religioase ale Sfintelor Paşti s'au urmat şi anul acesta 
după regulele obișnuite. La Mitropolie în Bucureşti, au fost de faţă 
Vineri şi în noaptea Invierii A. S. Regală Principele Moștenitor, ur- 
mat de toată Curtea Regală şi Princiară. Asemenea, minigtrii și înalții 
funcţionari ai statului. 

= La 24 Aprilie, S-ta Elisabeta, s'a serbat în toată fara onomastica 
iubitei noastre Suverane, prin Te-Deumuri, 

Consiliul de miniștri şi reprezentanţii corpurilor constituite au pre- 
zintat M. S.„călduroase felicitări: 

lată adresa de felicitare a consiliul de miniștri: 


Doamnă, 

Ast-fel e clădită viaţa pământească, că pãşesc prin ea nedespărţite 
veselia şi necazurile, amândouă menite a întări sufletele și a le îm- 
pinge spre muncă tot mai inălțătoare, tot mai roditoare. 

Serbăm de astă dată ziua onomastică a Majestății Voastre în timpuri 
de grele suferinţi şi de mari îngrijiri. Le îndurăm însă cu linişte, căci 
aveii un punct de reazem puternic când îndreptăm ochii spre Palatul 
Regal. Atunci inimile noastre se incălzese şi uităm de griji şi de nevoi, 
"căci ştim că acolo veghiază ochiul pâtrunzător şi neadormit al Rege- 
lui şi privirea lină şi mângâetoare a Reginei. 

Atunci iese mai tare la iveală legătura cea temeinică şi tare dintre 
Dinastie şi Patrie şi se vădeşte la lumina zilei înţelepciunea celor bă- 
trâni, cari au muncit la întemeierea acelei legături. 

In asemenea momente privirea dulce a Reginei se revarsă ca un bal- 
sam care vindecă toată durerea şi şterge toată suferinţa. In asemenea 
momente un singur glas răsună în ţară: 

Să trăiască Regina nostră! Sâ trăiască Regele nostru! Să trăiască 
ani mulţi, ca suferinţele să înceteze şi veselia să învioreze din nou 
munea poporului român. 

= In ziua de 26 Aprille Corpurile Legiuitoare s'au adunat în sesiune 
extraordinară. S'a citit decretul pentru disolvarea lor. 

Alegerile pentru noile Camere se vor face între 20 şi 31 Maiu. 

= Mai mulţi membri ai societăţilor de gimnastică «Viitorul» şi «Inainte» 
au făcut o excursiune la Constantinopol împreună cu câţivi elevi dela 
liceul Lazăr din Capitală. 

= A sosit în ţară noul ministru al Statelor Unite. El a fost primit 
în audiență de către M. S. Regele după regulele obişnuite. 

— Examenele pentru obţinerea titlului definitiv de către institutori 
şi învăţători au început la 1 Maiu. Sunt trei comisiuni: una în Craiova, 
alta în București şi a treia în Iaşi. 

= La alergările de cai ce s'au făcut în Bucureşti Duminică la 29 Apri. 
lie, doi jockei au fost asvârliţi de pe cai şi răniţi grav. Societatea de 
salvare — înfiinţată de curând —a avut cea d'intâiu ocazie ca să arate 
toloasele ei, dând grabnic ajutor răniților şi transportându-i cu trăsu- 
rile ei la spital. 

= Societatea pentru protecţiunea animalelor, a ţinut Duminică di- 
mineaţă la Ateneu, a treia adunare generală, sub președinția A. S. R. 
Principesa Maria, presidentă de onoare a societăţei. 

D-ra Perieţeanu-Buzăn a citit darea de seamă asupra mersului so- 
cietăţei pe anul expirat. Societatea are un număr de 1090 membri, cu 
un spor de 110 față de numărul membrilor de anul trecut. In cursul 
anului expirat s'au intentat 834 procese de contravenţie diferitelor per- 
soane cari maltratau animalele. 

La sfârşit, A. S. R. a împărţit diferite premii elevilor cari s'au dis- 
tins la concursurile organizate de societate. 

Din țări străine. 

— Bulgarii din Macedonia au fost opriţi de a serbă 1.000 de ani dela 
moartea ţarului Boris. 

— Vulcanul Etna din Sicilia a făcut erupţiune. Până acum sunt pu- 
ține pagube. 

— Se spune că patriarhatul din Constantinopol ar fi acum mai bine 
disp s față de Românii din Turcia. 

— In Braşov s'a ţinut în săptămâna mare obișnuita serbare a «Ju- 
nilor> pe care am admirat-o cu toţii la Expoziţie in Bucureşti in anul 
trecut. 

— Duma — adunarea legiuitoare din Rusia — îşi urmează şedinţele. 
Discuţiile sunt foarte aprinse 

— Tânăra regină a Spaniei a născut un băiat. Mare bucurie în po- 
porul spaniol. : 

— La Londra s'a deschis expoziţiunea statelor balcanice. 

— In Maramureş revărsări de ape. 

— Asemenea revărsarea Dunării la Budapesta. Două strade au fost 
acoperite cu apă şi o parte a oraşului este ameninţată. 

-— Au sporit bandele greceşti în Macedonia. Au ars oraşul Gramaticova. 

— In Ungaria a fost zilele trecute frig așă de mare în cât un gâtean 
a murit pe drum. 


E 


Starea semănăturilor. 


După rapoartele oficiale, se vede că semănăturile de toamnă 
sunt în stare bună în judeţul Argeş, Bacău, Botoşani, Constanţa, 
Iaşi, Neamţu, Prahova, Suceava, Teleorman, Tulcea, Vaslui. Pier- 
deri parţiale se semnalează în Buzău, Covurlui, Dolj, Putna, Ro- 
manaţi, Vlaşca. 

Stare mai rea pare a fi în Dâmboviţa, Fălciu, Gorj, R.-Sărat, 
Tutova, Vâlcea. In Roman grâul şi secara sunt bune, dar cele- 
lalte-stau rău. 

Viile se arată slabe mai peste tot. 


PL DPI‏ ہے ہ_ 

_.26 
VORBE DE CLACĂ. 

— «Ţi-ai găsit să se ducă și el odată întins la o treabă! 
Pân' n'o mirosi prin paharele crâșmarilor, unde se ține să- 
tul? — soi rău şi pace. Zici ca fost bărbatu-miu pe-aici, 
jupâne? 

— A fost. 

— Si ce-a băut, mă rog? 

— la a luat şi el o ciașcă de rachiu şi pe urmă și-a 
căutat de drum; dă, ca omul, nu-ți mai face şi dumneata 
atâta inimă rea... 

— Bată-l crucea că bețivu-i ! Nu știu la ce capăt am s'o 
scot cu dânsul, — m'am lehemetit de-așa trăit. la dă-mi o 
sângeapă jupâne,— da vezi să fie mai tărișor. — Ptiu Doamne, 
că bețiv bărbat- mi-ai mai dat» . 

(I. Adam, Pilde şi glume. 1900). 


LA BIRT. 
— Băete, friptura asta e stricată!.. 
— Mă mir, domnule; de o săptămână de când dau la mu- 
şterii din ea şi până acum nimeni nu sa plâns. 


COPILUL 712007. 
— De ce plângi, băeţaşule? întreabă un bătrân pe un băiat 
care plângeă cu hohote şi păreă să caute ceva pe jos. 
— Am pierdut un ban şi o să mă bată mama acasă. 
Bătrânul îi dete un ban, dar copilul urmă să plângă. 
— Ce mai este ? 
-- Vezi că, dacă l-aşi fi avut pe celălalt, aşi fi avut acuraa, doi. 


TOT BIETELE SOACRE! 
Intre flăcăi. 
—  Ascultaţi, băeţi, dacă odată şi-odată ne vom hotărî să ne 
însurăm, ar fi bine, cred, să luăm de neveste trei surori. 
— De ce? 
— Pentru că aşă o să avem o singură soacră. 


Informaţiuni. 
= La 28 Aprilie 1907 s'au întrunit în localul şcoalei No. 1 de 
băeţi din Caracal acţionarii societăjei corpului didactic «Asocı- 
aţiunea corpului didactic din Romanați». 
Din darea de seamă ce ni s'a trimis, notăm ca afacerile libră- 
riei fundate de aceasta Asociaţie merge foarte bine, făcând afa- 
ceri de 38.686 lei. 

PRIMA SOCIETATE DE CREDIT FUNCIAR ROMÂN DIN BUCUREŞTI 

De scrisurile funciare 40), şi 50, eşite la sorți la tragerea 16-a şi a 51-a făcută în ziua 
de 16/29 Aprilie 1907. Aceste scrisuri sunt eşite la sorți cu cuponul de 1 Ianuarie 1908 şi se 
vor plât! al pari (sută în sută) la Cassa Societăţii, cu începere dela 1 Iulie 1907. 

Societatea «Steaua: are de scop a lucră pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 
contrarii statului şi ideii naţionale române. 3 

Cotizaţia este de cel puțin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, Ioan Kalinderu, Preşedintele Academiei Ro- 
mâne.— Vice-președinte, Sava Somănescu, mare proprietar, fost senator.— 
Administrator şi casier, Spiru C. Haret, Ministru, profesor univer- 
sitar, — Secretar, Const, Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sr. 
Biserici Autocefale Orlodore Române, profesor la Seminarul Centrul 
şi direclor al Şe. Normale a Societății pentru învățătura poporului 
"român; I. Dimitrescu Procopie, fostsenator, fost Primar al Capitalei; M. 
Vlădescn, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Dim. Cecropid, institu- 
tor. — Cenzori, Const. Alimănesteanu, inginer de mine; Preotul econom 
Const, lonescu, profesor secundar; Const. Alexandrescu, institutor. 

Membri înscriși şi cotizațiuni plătite (urmare). 

Dr. N. Minovici, la Institutul Medico-Legal (București), 2 lei; Dr. N. 
Stoenescu, la Institutul Medico-Legal (Bucureşti), 2 lei; C. Florescu, 
grefier, la Institutul Medico-Legal (Bucureşti), 2 lei. 

Numărul membrilor înscrişi cu începerea anului 1907 este de 53, iar 


veniturile societăţii, tot în acest timp, sunt de 1.238 lei. 
(Va urmă în numărul viitor). 


Posta Redacţiei. 


= D-lui Et. Delegalatz. — Cu părere de rău, nu putem publică, nefi- 
ind potrivite pentru noi. 

= D-lui G. P.— In momentul când am primit notiţa d-voastră, dejà 
dădusem la tipar o dare de seamă despre cartea de care vorhiţi. Cu 
regret. 


CORESPONDENTA 


Mai mulţi cititori ne-au întrebat despre numele persoanelor 
cari obţinut premii la concursul societăţei pentru Protecţiunea 
Animalelor. 

Am luat toate informaţiile şi în No. viitor le vom comunică. 


LICITAŢIUNI 
In ziua da 7 Maiu 1907, ora 10'/, dimineaţa, se va ţine licitaţie publică 
cu oterte inchise, în sala de licitaţii a Eforiei Spitalelor Civile din Bu- 
curești, b-dul Elisabeta No. 3 pentru vânzarea spre exploatare a 4 par- 
chete din pădurea Cacaleţi, judeţul Vlaşca, care pădure se vinde în 
comptul antreprenorului G. Papadachi, domiciliat în Giurgiu. 
Vânzarea se face pe hectar, eslimaţia este de lei 206 hectarul. Garanţia 


provizorie 500 let 

Biblioteca Şcoalei com. Cocioc, 
jud. 7 


سے 

prin gara Periș. ’ 
L ھ۶‎ (NALA 
"Societate Cooperativă pe Acţiuni 


47, Calea Victoriei,—47 Bucureşti 


Inființată cu scopul de a ieftini articolele de librărie şi 8 To ےم‎ 


CĂRȚI PENTRU CURSUL x wk şi 
x d x PRIMAR ȘI SECUNDAR 


Cărţi Lilerare Române şi Franceze 
Material Pentru Şcoale şi Biurouri ` 


Tot felul de Imprimate şi Registre pentru Băncile Populare. 
ARTICOLE PENTRU PICTURĂ ŞI DESEMN 
MARE DEPOSIT DE HÂRTIE 


Preţurile mai eftine oa cri-unde. 


3—52. 
د رو‎ i ai o fief lil 

THE BANK ۸ LIMITED „NAŢIONALA“ 
Capital Lire sterline 300.000 deplin SOGIETATE GENERALĂ DE ASIGURARE, 071 
vărsat. Sediul Londra. Sucursala Bu- | Capital în acţiuni întreg vărsat în 


cureşti. aur... .. . . + Lei 00 
Comitetul central: la Londra | Fonduri de reservă 
Lachlan Machintosh sari 5 compuse din PENS 
G. [. Goscher. . ; a și daune. ... » 3955 6 
Vicontele ڑا‎ e n i Idem format din capi- 
E. W. Il. Barry. AR i tal şi alte rezerve » 1.075.842.664 
Robert Hamilton Lang . . 2 Total în aur Lei 6 
Demetre de Frank . Viena | Daune plătite . „Lei 88.000.000 
P” Naville بی ےھ ال‎ Paris Vice-preşedinte A. Băicoianu. 
Ad. Vernes. .... ; 2 Dir. general E. Grünwald. 
: 1 NAȚIONALA“ asigură contra ine 
Directori : | 5 ان‎ cediului, a «grindinei», contra riscu- 
| Goodwin. | [ui pierderii valorilor. Asigurările 
Censori : loan Kalinderu, Demetra | pentru viață sunt primite în toate 


loan Ghika şi Arthar Green. 


Sediul social: 
Londra 7 Creat Winchester street. 
Bucursala: Bucureşti, Piaţa sf. Gheor- 
ghe. 


combinațiunile obişnuite ca : «cas de 
moarte, supravieţuire, zestre girentă». 
Sediul social în palatul Societăţii din 
str. Doamnei No 12, Bucureşti. Re- 
presentanţă generală în Bucureşti, 
str. Smârdan No. 4. Agenţii în toata 
oraşele din ţară. 

